b'\n_START_ARTICLE_\nSrednja zadnji\xc4\x8dna mi\xc5\xa1ica\n_START_PARAGRAPH_\nSrednja zadnji\xc4\x8dna mi\xc5\xa1ica (latinsko musculus gluteus medius) je mi\xc5\xa1ica pahlja\xc4\x8daste oblike. Izvira iz zunanje strani \xc4\x8drevnice, ter se nara\xc5\xa1\xc4\x8da na zunanjo stran velike gr\xc4\x8de stegnenice._NEWLINE_Mi\xc5\xa1ica odmika kol\xc4\x8dni sklep, sprednji snopi sodelujejo pri notranji rotaciji, zadaj\xc5\xa1nji snopi sodelujejo pri zunanji rotaciji kol\xc4\x8dnega sklepa. Funkcija mi\xc5\xa1ice je tudi zadr\xc5\xbeevanje medenice v vodoravni legi. Pri stabiliziranem spodnjem udu prepre\xc4\x8duje nagib medenice na nasprotni strani. Po\xc5\xa1kodba srednje zadnji\xc4\x8dne mi\xc5\xa1ice povzro\xc4\x8di Trendelenburgov znak._NEWLINE_O\xc5\xbeiv\xc4\x8duje jo \xc5\xbeivec gluteus superior (L4, L5 in S1).'